20 februarie 2025

 **Comunicat de presă**

Distrigaz Sud Rețele aduce următoarele precizări privind incendiul produs în data de 20 februarie 2025, pe strada Nicopole, nr. 56, bl.14, sc. C. din localitatea Brașov, județul Brașov

În data de 20 februarie 2025, la ora 17.20, dispeceratul Distrigaz Sud Rețele a fost sesizat cu privire la un incendiu produs în imobilul de la adresa de mai sus a cărui cauză a fost, conform primelor investigații, un scurtcircuit produs la instalația electrică.

Echipele de intervenţie ale companiei Distrigaz Sud Rețele s-au deplasat imediat la fața locului și au luat primele măsuri de siguranță, izolând perimetrul. Ca urmare a faptului că incendiul a afectat instalația comună de utilizare a gazelor naturale, echipele Distrigaz Sud Rețele au sistat alimentarea cu gaze naturale a imobilului respectiv, fiind afectați 104 clienți casnici și 3 clienți non-casnici.

Reluarea alimentării cu gaze naturale se va realiza după realizarea reviziei tehnice a instalației de utilizare a gazelor naturale, conform normelor în vigoare, de către un operator economic autorizat de Agenția Națională de Reglementare în domeniul Energiei (A.N.R.E), pe care clientul are obligația să-l contracteze.

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de 50 de ani în acest domeniu, având 2.270.000 clienți, circa 23.800 km rețea și 2.842 de angajați. Distrigaz Sud Rețele operează rețeaua de distribuție de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și în Municipiul București.*